ПРОТОКОЛ № 5
от заседанието на Комисия по правни и институционални въпроси към Пленума на Висшия съдебен съвет, 
проведено на 26 февруари 2018 г.

Днес, 26 февруари 2018 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЦВЕТИНКА ПАШКУНОВА
ЗАМ. ПРЕДСЕДАТЕЛ:	ГЕОРГИ КУЗМАНОВ - отсъства

ЧЛЕНОВЕ:			СТЕФАН ГРОЗДЕВ
					ВЕРОНИКА ИМОВА
					ПЛАМЕН НАЙДЕНОВ - отсъства
					АТАНАСКА ДИШЕВА									ДАНИЕЛА МАШЕВА
					ЕВГЕНИ ДИКОВ - отсъства

На заседанието присъстват експертните сътрудници на комисията Саша Харитонова – директор на дирекция „Правна“, Мартин Величков – главен експерт – юрисконсулт в дирекция „Правна“, Христина Тодорова – директор на дирекция „Международна дейност“.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

           1. ОТНОСНО: Отчет за изпълнението на Пътни карти по Мярка 13 и Мярка 14 от Плана за действие за изпълнение на препоръките от доклада на Европейската комисия по Механизма за сътрудничество и оценка от м.януари 2017 г. и предоставяне на обща актуална информация по напредъка по Механизма за сътрудничество и оценка

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

I.	Във връзка с изпълнението на мерките от компетентност на ВСС към 20 февруари 2018 г. по приложените Пътна карта по Мярка 13 

1.1. ДОПЪЛВА отчета на изпълнение на мерките от Пътната карта по Мярка 13 от Плана за действие за изпълнение на препоръките от доклада на Европейската комисия по Механизма за сътрудничество и оценка от м.януари 2017 г. по следния начин:

i.	По препоръка 29 да се изиска информация от експертните сътрудници на комисия „Дисциплинарна дейност и взаимодействие с ИВСС“ към Съдийската колегия за висящите дисциплинарни производства и да се отчете и общата им бройка.
ii.	При отчета на изпълнение на мерките от Пътната карта по Мярка 13 от Плана за действие за изпълнение на препоръките от доклада на Европейската комисия по Механизма за сътрудничество и оценка от м.януари 2017 г. да се цитира текста както на препоръките, така и на мерките, по които ВСС е отговорна институция.

Забележка: Пътната карта по Мярка 14 касае изпълнението на препоръките от анализа на ПРБ на решенията на Европейския съд по правата на човека, включително механизъм за отчитане на постигнатия напредък пред широката общественост и Висшият съдебен съвет не е сред отговорните институции за изпълнение на мерките от нея.
I.2. ПРЕДЛАГА НА ПЛЕНУМА НА ВСС ДА ОДОБРИ обобщената информация по изпълнение на мерките от Пътната карта по Мярка 13 от Плана за действие за изпълнение на препоръките от доклада на Европейската комисия по Механизма за сътрудничество и оценка от м.януари 2017 г.
I.3. Обобщената информация за изпълнението на Мярка 13 от Плана за действие  за изпълнение на препоръките от Доклада на Европейската комисия от януари 2017 г. в рамките на Механизма за сътрудничество и оценка, да се внесе като допълнителна точка в заседанието на Пленума на ВСС на 01.03.2018 г. и след одобряването й да бъде изпратена до Министерство на правосъдието.
	II. 	Във връзка с информация по Отчета за изпълнението на Плана за действие по Механизма за сътрудничество и оценка (МСО)
II. 1. ИЗПРАЩА таблицата - Отчет за изпълнението на Плана за действие за изпълнение на препоръките от Доклада на Европейската комисия от януари 2017 г. в рамките на Механизма за сътрудничество и оценка на експертите към постоянните комисии и дирекции на ВСС с молба да извършат преглед на информацията по изпълнението към 30 ноември 2017 г. и да я актуализират към 20 февруари 2018 г. със срок за изпълнение - 1 март 2018 г. 
II. 2. ВЪЗЛАГА на експертите от дирекция „Международна дейност“ в АВСС да обобщят информацията предоставена от експертните сътрудници към Пленума и Колегиите на ВСС по мерките от Плана за действие за изпълнение на препоръките от доклада на Европейската комисия от януари 2017 г. в рамките на Механизма за сътрудничество и оценка към 20 февруари 2018 г. 

II. 3. Обобщената информация да се внесе за разглеждане в извънредно заседание на Комисията по правни и институционални въпроси на 06.03.2018 г., сряда, от 15.00ч., както и в заседанието на Пленума на ВСС, планирано за 08.03.2018 г.

2. ОТНОСНО: Информация за провеждане на семинар на тема „Опит, предизвикателства и най-добри практики в разследването и съдебното производство в случаи, свързани с изпиране на пари и финансиране на тероризъм“, който ще се проведе в периода 26-27 март 2018 г., в гр. Страсбург, Франция

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ПРЕПРАЩА  писмото от Държавна агенция „Национална сигурност“, САД „Финансово разузнаване“ до Върховния касационен съд с молба за определяне и командироване на съдия, който да вземе участие в семинар на тема „Опит, предизвикателства и добри практики в разследването и съдебното производство в случаи, свързани с изпиране на пари и финансиране на тероризъм“, който ще се проведе в периода 26-27 март 2018 г., в гр. Страсбург, Франция, за което да уведоми Висшия съдебен съвет. 

3. ОТНОСНО: Писмо от Офиса на Европейската мрежа на съдебните съвети (ЕМСС) с приложен доклад от заседание на Изпълнителния борд на ЕМСС, проведено на 5 февруари 2018 г., в гр. Брюксел, Белгия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. ПРИЕМА ЗА СВЕДЕНИЕ доклада от заседание на Изпълнителния борд на ЕМСС, проведено на 5 февруари 2018 г., в гр. Брюксел, Белгия.
3.2. ПРИЕМА ЗА СВЕДЕНИЕ Правилата за възстановяване на разходите за участие в дейностите на ЕМСС за 2018 г.
3.3. ИЗПРАЩА Правилата за възстановяване на разходите за участие в дейностите на ЕМСС за 2018 г. на Комисия „Бюджет и финанси“ за сведение.

4. ОТНОСНО: Възстановени разходи от участие на членове на Висшия съдебен съвет в дейностите на Европейската мрежа на съдебните съвети за периода септември – декември 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1.ПРИЕМА ЗА СВЕДЕНИЕ подписаните Формуляри за възстановяване на разходи на Висшия съдебен съвет за участие в дейностите на Европейската мрежа на съдебните съвети, за периода септември – декември 2017 г.
4.2. ИЗПРАЩА преписката на комисия „Бюджет и финанси” за сведение и по компетентност.

5. ОТНОСНО: Проект на решение за приемане на доклад от Цветинка Пашкунова и Атанаска Дишева – членове на Висшия съдебен съвет, от участие в среща на диалоговата група на екипа по Проект 1 „Независимост и отчетност на съдебната власт & качество на правосъдието – продължение“ на Европейската мрежа на съдебните съвети, проведена на 29 януари 2018 г., в гр. Букурещ, Румъния

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. ПРЕДЛАГА НА ПЛЕНУМА НА ВСС ДА ПРИЕМЕ ЗА СВЕДЕНИЕ доклад от Цветинка Пашкунова и Атанаска Дишева – членове на Висшия съдебен съвет, от участие в среща на диалоговата група на екипа по Проект 1 „Независимост и отчетност на съдебната власт & качество на правосъдието – продължение“ на Европейската мрежа на съдебните съвети, проведена на 29 януари 2018 г., в гр. Букурещ, Румъния.
5.2. ПРЕДЛАГА НА ПЛЕНУМА НА ВСС ДА ВЪЗЛОЖИ на Дирекция „Информационни технологии и съдебна статистика“ на АВСС да публикува доклада по т. 1 на Интернет страницата на ВСС в раздел „Международна дейност/Международно сътрудничество/ Международни организации/ Европейска мрежа на съдебните съвети/ Независимост и отчетност & качество на правосъдието – продължение“ и раздел „Международна дейност/ Доклади анализи и решения /Доклади от международни срещи“.

6. ОТНОСНО: Проект на решение за приемане на доклад от Анелия Чомакова – главен експерт в дирекция „Информационни технологии и съдебна статистика“ в АВСС, от участие в заседание на експертната работна група по e-Codex, проведена в периода 28-29 януари 2018 г. в гр. Брюксел, Белгия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. ПРЕДЛАГА НА ПЛЕНУМА НА ВСС ДА ПРИЕМЕ ЗА СВЕДЕНИЕ доклад от Анелия Чомакова – главен експерт в дирекция „Информационни технологии и съдебна статистика“ в АВСС, от участие в заседание на експертната работна група по e-Codex, проведена в периода 28-29 януари 2018 г. в гр. Брюксел, Белгия.
6.2. Препраща доклада по т.1 на Комисия „Професионална квалификация и информационни технологии“ за сведение. 

	7. ОТНОСНО: Предложение за сътрудничество от Генералния съдебен съвет на Монголия 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. ВЪЗЛАГА на дирекция „Международна дейност“ да извърши проучвателна дейност във връзка с направеното предложение от Генералния съдебен съвет на Монголия. 

	8. ОТНОСНО: Попълнен Въпросник за качество на правосъдието от членовете на проектния екип по Проект 1 на ЕМСС 2017-2018 г. „Независимост и отчетност и качество на правосъдието“

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. ПРИЕМА ЗА СВЕДЕНИЕ попълнения Въпросник за качество на правосъдието по проект 1 на ЕМСС 2017-2018 г. „Независимост и отчетност и качество на правосъдието“
8.2. На въпрос 22.4. следва да се отбележи отговор „не“.

II. ПРАВНИ ВЪПРОСИ:

	9. ОТНОСНО: Проект на Наредба за организацията и дейността на Съвета за партньорство към Висшия съдебен съвет и доклад от работната група, създадена с решение на Пленума на ВСС по т. 3 от Протокол № 31/05.10.2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. На основание чл. 26, ал. 3 от Закона за нормативните актове проектът на Наредба за организацията и дейността на Съвета за партньорство към Висшия съдебен съвет да се публикува на интернет страницата на Висшия съдебен съвет, ведно с мотивите към него, съответно доклада и предварителната оценка на въздействието по чл. 20 от с.з. 
9.2. Срокът за предложения и становища по проекта на Наредба за организацията и дейността на Съвета за партньорство към Висшия съдебен съвет, публикуван за обществени консултации, е 30 дни, съгласно разпоредбата на чл. 26, ал. 4 от Закона за нормативните актове.
9.3. Изпраща проекта на дирекция „Бюджет и финанси" за изготвяне на финансова обосновка.
9.4. Да се уведомят органите на съдебната власт и съсловните организации на съдии, прокурори и следователи, че проектът на Наредба е публикуван на интернет страницата на Висшия съдебен съвет за обществени консултации.

	10. ОТНОСНО: Проект на Правилник за изменение и допълнение на Правилника за администрацията на Прокуратурата на Република България.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. На основание чл. 26, ал. 3 от Закона за нормативните актове проектът на Правилник за изменение и допълнение Правилника за администрацията на Прокуратурата на Република България да се публикува на интернет страницата на Висшия съдебен съвет, ведно с мотивите към него, съответно доклада и предварителната оценка на въздействието по чл. 20 от с.з.
10.2. Срокът за предложения и становища по проекта на Правилник за изменение и допълнение Правилника за администрацията на Прокуратурата на Република България, публикуван за обществени консултации, е 30 дни, съгласно разпоредбата на чл. 26, ал. 4 от Закона за нормативните актове.
10.3. Изпраща проекта на дирекция „Бюджет и финанси" за изготвяне на финансова обосновка.

	11. ОТНОСНО: Писмо от председателя на Административен съд – Хасково, във връзка със заплащане на допълнително месечно възнаграждение за придобит трудов стаж и професионален опит на съдебен служител, както и размера на платения годишен отпуск съобразно трудовия му стаж

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11. Висшият съдебен съвет не разполага с правомощие да дава обвързващо тълкуване на закона. Поставеният въпрос е уреден в Наредбата за структурата и организацията на работната заплата и неговото решаване е изцяло в правомощията на работодателя.

	12. ОТНОСНО: Писмо от председателя на Апелативен съд – Бургас относно необосновано забавяне на производствата по граждански и търговски дела посредством злоупотреба с правото на страните да искат освобождаване от заплащане на държавна такса и искане за разглеждане на проблема от Съдийска колегия с оглед иницииране на изменения и допълнения в ГПК и предприемане на мерки de lege ferenda

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. ПРИЕМА ЗА СВЕДЕНИЕ писмото от председателя на Апелативен съд – Бургас относно необосновано забавяне на производствата по граждански и търговски дела посредством злоупотреба с правото на страните да искат освобождаване от заплащане на държавна такса и искане за разглеждане на проблема от Съдийска колегия с оглед иницииране на изменения и допълнения в ГПК и предприемане на мерки de lege ferenda.
12.2. ДА СЕ УВЕДОМИ г-жа Деница Вълкова, че към настоящия момент комисия „Съдебна карта, натовареност и съдебна статистика” изготвя обобщение на предложения за изменение и допълнение на ГПК, включително във връзка с поставения в писмото й въпрос.

13. ОТНОСНО: Предложение за изменение на Единната методика по приложението на принципа за случайно разпределение на делата /извлечение от комисия „Професионална квалификация и информационни технологии“ по протокол №4/13.02.2018 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. ПОДКРЕПЯ направеното предложение за изменение на Единната методика по приложението на принципа за случайно разпределение на делата.
13.2. Внася предложение за изменение на Единната методика по приложението на принципа за случайно разпределение на делата за разглеждане на заседание на Съдийската колегия на Висшия съдебен съвет.

14. ОТНОСНО: Предоставяне на информация от проведените заседания на 11.01.2018 г. и 12.01.2018 г. на Работната група, създадена с решение на КПКИТ по пр.№34/12.12.2017 г. /извлечение от комисия „Професионална квалификация и информационни технологии“ по протокол №3/07.02.2018 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

14. След приключване на работата си, Работната група, създадена с решение на комисия „Професионална квалификация и информационни технологии“ по Протокол №34/12.12.2017 г., да внесе на заседание на КПИВ окончателните проекти на нормативни актове, ведно с доклад, съдържащ мотиви, с оглед провеждане на обществено обсъждане и внасяне за разглеждане от Пленума на ВСС.

15. ОТНОСНО: Становище от Владимир Вълков – съдия в Софийски градски съд, във връзка с предложение на Комисията по атестирането и конкурсите при Съдийската колегия на Висшия съдебен съвет за изменение и допълнения в текста на чл. 193, ал. 6 от ЗСВ /извлечение от Комисията по атестирането и конкурсите при Съдийската колегия по протокол №6/19.02.2018 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

15.1.  ПРИЕМА ЗА СВЕДЕНИЕ становището от Владимир Вълков – съдия в Софийски градски съд, във връзка с предложение на Комисията по атестирането и конкурсите при Съдийската колегия на Висшия съдебен съвет за изменение и допълнения в текста на чл. 193, ал. 6 от ЗСВ.
15.2. Становището от Владимир Вълков – съдия в Софийски градски съд, ще бъде взето предвид при обобщаване на предложенията за изменение и допълнение на ЗСВ от органите на съдебната власт. 

16. ОТНОСНО: Писмо от Министерство на правосъдието с искане за изразяване на становище по въпроси, свързани с изграждането и функционирането на Национален регистър на запорите

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

16.1. ДА СЕ УВЕДОМИ Министерството на правосъдието, че предоставеният срок за изразяване на становище е изключително кратък и не позволява даването на компетентен отговор.
16.2. Писмото да се публикува на интернет страницата на Висшия съдебен съвет, като органите на съдебната власт бъдат уведомени, че при желание могат да изпратят становищата си на посоченото в писмото лице за контакт. 

17. ОТНОСНО: Запитване от Спас Стефанов, съдия в Районен съд – Тутракан.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

17.1. Предвид факта, че към настоящия момент съдия Спас Стефанов изпълнява функциите на председател на Районен съд-Тутракан, в случая намира приложение решението на Висшия съдебен съвет по т. 36.2 от Протокол № 46/21.11.2013 г.

18. ОТНОСНО: Сигнал от Методи Лалов – съдия в Софийски районен съд във връзка с прилагането на установения в чл. 9, ал. 1 от ЗСВ случаен подбор

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

18. В сигнала е изложено твърдение за съществени процесуални нарушения, което е в предмета на съответно съдебно производство. Висшият съдебен съвет, в частност Комисията по правни и институционални въпроси, не разполага с правомощие да даде обвързващо тълкуване на чл. 9, ал. 1 от ЗСВ и да се произнесе по поставения в сигнала въпрос.

19. ОТНОСНО: Писмо от Министерство на правосъдието, във връзка с изменение и допълнение на Наредба № 6 от 2008 г. за утвърждаване на образци на заповед за изпълнение, заявление за издаване на заповед за изпълнение и други книжа във връзка със заповедното производство и на Наредба № 7 от 2008 г. за утвърждаване на образците на книжа, свързани с връчването по ГПК

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

19. ПРИЕМА ЗА СВЕДЕНИЕ писмото от Министерство на правосъдието, във връзка с изменение и допълнение на Наредба № 6 от 2008 г. за утвърждаване на образци на заповед за изпълнение, заявление за издаване на заповед за изпълнение и други книжа във връзка със заповедното производство и на Наредба № 7 от 2008 г. за утвърждаване на образците на книжа, свързани с връчването по ГПК.

20. ОТНОСНО: Писмо от председателя на Районен съд – Ивайловград, във връзка с допълнителни възнаграждения при вътрешно заместване

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

20.1. Размерът на допълнителното възнаграждение при заместване на държавен съдебен изпълнител и съдия по вписванията следва да бъде определен съобразно Правилата за определяне на индивидуалните основни месечни заплати на съдии, прокурори и следователи.

21. ОТНОСНО: Командироване на г-н Пламен Найденов – член на ВСС, определен за участник от страна на ВСС по проект „Развиване на потенциала на човешкия ресурс на съдебната власт, чрез изграждане на ефективен модел за придобиване на юридическа правоспособност“, в предстоящи работни визити във връзка с реализацията на проекта

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

21.1. ПРЕДЛАГА НА ПЛЕНУМА НА ВСС ДА КОМАНДИРОВА г-н Пламен Василев Найденов за участие в работно посещение в гр. Париж, Франция за периода 12.03.2018 - 16.03.2018 г. Разходите за пътни, дневни пари, медицински застраховки и квартирни са за сметка на бенефициента – МП по сключен договор № 93-00-3/04.01.2018 г. в рамките на бюджета на проекта. Пътуването ще се осъществи със самолет. 
21.2. ПРЕДЛАГА НА ПЛЕНУМА НА ВСС ДА КОМАНДИРОВА г-н Пламен Василев Найденов за участие в работно посещение в гр. Рим, Италия за периода 19.03.2018 - 23.03.2018 г. Разходите за пътни, дневни пари, медицински застраховки и квартирни са за сметка на бенефициента – МП по сключен договор № 93-00-3/04.01.2018 г.  в рамките на бюджета на проекта. Пътуването ще се осъществи със самолет. 
21.3. ПРЕДЛАГА НА ПЛЕНУМА НА ВСС ДА КОМАНДИРОВА г-н Пламен Василев Найденов за участие в работно посещение в гр. Лисабон, Португалия за периода 26.03.2018 г.-30.03.2018 г. Разходите за пътни, дневни пари, медицински застраховки и квартирни са за сметка на бенефициента – МП по сключен договор № 93-00-3/04.01.2018 г. в рамките на бюджета на проекта. Пътуването ще се осъществи със самолет.

ПРЕДСЕДАТЕЛ
                                                                     НА КОМИСИЯТА:		/п/ 
ЦВЕТИНКА ПАШКУНОВА